GLOBAL พุ่งแรง 4% รับกำไร Q2 โตทะลัก 33% โบรกฯเชียร์ “ซื้อ” เคาะเป้า 18.80 บ.
GLOBAL พุ่งแรง 4% รับกำไร Q2 โตทะลัก 33% มาที่ 574.48 ลบ. จากปีก่อนกำไร 432.25 ลบ. ขณะเดียวกัน 6 เดือนแรกกำไร 1.14 พันลบ. เพิ่มขึ้น 24% จากปีก่อนกำไร 916.28 ลบ. ฟาก โบรกฯเชียร์ "ซื้อ" เคาะเป้า 18.80 บ. โดย ล่าสุด ณ เวลา 10.15 น. อยู่ที่ 18.30 บาท บวก 0.70 บาท หรือ 3.98% สูงสุดที่ 18.60 บาท ต่ำสุดที่ 18.20 บาท ด้วยมูลค่าซื้อขาย 174.68 ล้านบาท
8 ส.ค. 2561

ผู้สื่อข่าวรายงานว่า ราคาหุ้น บริษัท สยามโกลบอลเฮ้าส์ จำกัด (มหาชน) หรือ GLOBAL ล่าสุด ณ เวลา 10.15 น. อยู่ที่ 18.30 บาท บวก 0.70 บาท หรือ 3.98% สูงสุดที่ 18.60 บาท ต่ำสุดที่ 18.20 บาท ด้วยมูลค่าซื้อขาย 174.68 ล้านบาท

สำหรับปัจจัยที่ส่งผลให้ราคาหุ้น GLOBAL ปรับตัวขึ้น เป็นผลมาจากาบริษัทรายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 มีกำไรเพิ่มขึ้น 33% ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากบริษัทมีรายได้จากการขายและส่วนแบ่งกำไรจากเงินลงทุนในการร่วมค้าและบริษัทย่อยเพิ่มขึ้น
ด้าน บล.เมย์แบงก์ กิมเอ็ง ระบุในบทวิเคราะห์ แนะนำ “ซื้อ” หุ้น GLOBAL พร้อมให้ราคาเป้าหมาย 18.80 บาท/หุ้น โดยกำไรสุทธิไตรมาส 2/61 ดีกว่าตลาดคาดการณ์ โดยเพิ่มขึ้นจากไตรมาส 1/61 ซึ่งเป็นไฮซีซั่นได้ 1% และ เติบโตถึง 33% เมื่อเทียบจากปีก่อนเป็น 574 ล้านบาท ยอดขายเพิ่มขึ้น 23% เมื่อเทียบจากปีก่อน เนื่องจาก SSSG ฟื้นตัวแข็งแกร่งเป็น 11.6% จากฐานต่ำที่ 9.8% ในไตรมาส 2/60
ขณะที่ GLOBAL มีการเปิดสาขาใหม่ 2 แห่ง (เพิ่มขึ้น 6 สาขา จากปีก่อน) ซึ่งทำให้มีจำนวนสาขาเพิ่มเป็น 57 สาขา อัตรากำไรขั้นต้นเพิ่มขึ้นจาก 21.2% ในไตรมาส 2/60 เป็น 21.5% จากการปรับ Product mix มาเน้นขายสินค้าที่มีอัตรากำไรสูงและเพิ่มสัดส่วนสินค้า House brand รายได้อื่นๆ เพิ่มขึ้นจากการส่งเสริมการขายและการบริหารคลังสินค้า
อย่างไรก็ตาม กำไรมีแนวโน้มชะลอลงในไตรมาส 3/61 ซึ่งเป็นโลว์ซีซั่น แต่กำไรคาดจะยังเติบโตเมื่อเทียบจากปีก่อน จากการขยายสาขาและ SSSG ที่ฟื้นตัวเป็นบวก เมื่อเทียบกับ 5.0% ในไตรมาส 3/60
ส่วนผลประกอบการไตรมาส 4/61 อาจได้รับผลบวกจากกำลังซื้อในต่างจังหวัดที่คาดจะเริ่มฟื้นตัว ประกอบกับมีการซ่อมแซมที่อยู่อาศัยหลังจากน้ำท่วมในหลายจังหวัด